**Referat fra FAU-møte 24. mars 2025**

Godkjenning av innkalling

Oppmøte: 1A, 1B, 1C, 2B, 2C, 3A, 3B, 3C, 4A, 4B, 4C, 5A, 5B, 5C, 6A, 6B, 6C, 7A, 7C

Valg av sekretær: Eivind Sandøy-Seiness 4A valgt

**Dialog med rektor**

* Om tema-periode: Vann, pangstart, både lærere og elever koser seg.
* 50 skolestartere neste år.
* Skolebehovsplanen som er ute på høring nå: Nedgang i elevtall gjør at det blir behov for færre skoler, men Berg står per i dag ikke i fare for å legges ned (67 % oppdekning), men man ønsker seg endrede skolegrenser for å ha større nedslagsfelt.
* Om elevundersøkelsen: Berg ligger stort sett på Oslosnittet. Høy trivsel, god støtte fra lærere og god læring. God støtte hjemmefra. Kan bli bedre på motivasjon, og at elevene får tips av lærere på hvordan bli bedre i fag.
* På 5 trinn er det satt i gang undersøkelser for å avdekke mobbing; ukultur med kommentering, og det er tatt tak i. Skolen jobber med elevmedvirkning. Mange slemme kommentarer/roasting er inspirert av NRK og nett/eksternt. Foreldre oppfordres til å ta kontakt med skolen ved behov, evt om ens eget barn er plaget.

**Status driftsstyret og SMU**

Det meste herfra er nevnt ovenfor. Fortsatt grei økonomi på skolen, men sårbart når elevtallet minsker.

**Skjerm-gruppa informerer/forbereder FAU-repr før foreldremøtene**

* Bakgrunn: spørreundersøkelse om holdninger og vaner ifm barnas skjermbruk ble sendt ut i vinter og resultatene oppsummert i en veileder.
* Veilederen er ment som et utgangspunkt for diskusjoner på de forestående foreldremøtene (med unntak av 7. kl, som allerede har hatt sine møter)
* Selv om FAU på mange andre skoler tar stilling til hva de anbefaler (f. eks. noen ønsker en smarttelefonfri skole innen 2030), så ønsker ikke FAU på Berg å være pådrivere av noen konkrete tiltak nå, og har som overordnet holdning at FAU ønsker å bidra til konstruktiv dialog i klassen, og så må den enkelte klasse enes om eventuelle retningslinjer etc.
* Pernille sender ut veilederen til alle foreldre før foreldremøtet, og ber dem lese gjennom. Legger også ved en utdypende oppsummering av tallene som ligger til grunn for veilederen.
* Alle FAU representanter må avklare med sin kontaktlærer at man får minst 45 minutt til dette.
* Forslag til hvordan FAU-representanter kan lede sesjonen i klassene sine sendes dem på egen mail.

Kort fra Foreldrekonferansen: Utsettes til neste møte

Status arbeidsgruppene: Utsettes til neste møte

Innkomne innspill og forslag: Utsettes til neste møte